Die Wes-Kaapse Vigsopleiding, -inligting en -beradingsentrum (ATICC) was een van 24 soortgelyke sentrums wat van 1989 - 1995 deur die Nasionale Departement van Gesondheid tot stand gebring is. Die Wes-Kaapse ATICC is op 26 Julie 1998 ingewy. Die opdrag was om Gesondheidsorgverskaffers op te lei om die MIV- en vigsepidemie in die Provinsie te hanteer. Soos die naam aandui sluit ATICC se werk Opleiding, Inligting en MIV-berading en -toetsing in.
ATICC stel mense in staat om dit wat hulle geleer het te neem, en staan hulle by om die teoretiese inligting om te skep in praktiese diens binne hulle gemeenskappe. Oor die afgelope 15 jaar, van die ontstaan af, het ATICC derduisende mense binne die provinsie opgelei wat nou berading, eweknie-opvoeding, verpleegsorg, tuisgebaseerde sorg, maatskaplike dienssteun en sielkundige steun in hulle gemeenskappe verskaf.
ATICC se missie is om die verspreiding van MIV-infeksie te keer en steun aan MIV-positiewe mense te gee. Dit sal bereik word deur opleiding van Gesondheidsorgwerkers en verskaffing van inligting en bronne aan die Algemene Publiek, en deur berading en toetse op individue volgens etiese beginsels.
Lei gesondheidsorgverskaffers op (beide professioneel en leke) in die voorkoming van die verspreiding van die MI-virus en die bestuur van MIV-besmetting en vigsverwante komplikasies.
Vorm netwerke met ander ATICC's en organisasies op die gebied van MIV en vigs, met die gereelde uitruil en deel van inligting en ervaring.
Onbekende staatstaal of akroniem Kyk in die WOORDELYS?